पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में दुकानदार ग्राहकों से एमआरपी से ज्यादा ना वसूलें इसके लिए सोमवार को नापतौल विभाग और खाद्य सुरक्षा विभाग के अमले ने दुकानों पर पहुंच जांच की। दोनों विभाग के अधिकारी शहर के शॉपिंग माॅल पर पहुंचे और जांच शुरू की। मॉल में दाखिल होने के बाद होम डिलीवरी के लिए पैक कर रखे सामान को निकलवाया व एमआरपी और बिल का मिलान किया।
इस पर बिल में जानकारी सही मिली। रिलायंस फ्रेश, सर्वानंद बाजार, फायदा बाजार और वेलकम मार्ट में अधिकारियों ने जांच की और होम डिलीवरी के लिए पैक किए सामान की जांच कर बिल का मिलान किया। इस पर मिलान सही निकला। नापतौल विभाग के वरिष्ठ अधिकारी नसीम खान एवं खाद्य एवं औषधि विभाग के खाद्य सुरक्षा अधिकारी यशवंत शर्मा ने जांच की। विभाग की यह जांच आगे भी जारी रहेगी।
प्रशासन की सजगता : एमआरपी से ज्यादा वसूलें तो यहां करें शिकायत
लॉकडाउन में किराना दुकानें बंद हैं और किराना सामान की होम डिलीवरी की गई है। ऐसे में यदि आपसे एमआरपी से ज्यादा दाम वसूलें तो आप इसकी शिकायत नापतौल विभाग के अधिकारी से कर सकते हैं। आप मोबाइल नंबर 94253-72952 पर कर सकते हैं। इससे विभाग संबधित दुकानदारों पर कार्रवाई कर सकें।
ग्रामीण क्षेत्र के व्यापारियों को भी नहीं देंगे सामान
किराना बाजार पूरी तरह से लॉक हो गया है। अब ना तो होम डिलीवरी दी जाएगी और ना ही ग्रामीण क्षेत्रों में आपूर्ति की जाएगी। ग्रामीण क्षेत्र के व्यापारियों को सोमवार को किराना सामान दिया गया। अब 7 मई तक पूरी तरह से बाजार बंद रहेगा। अब 7 मई को ही बाजार फिर से खुलेगा।
किराना सामान का लॉकडाउन तो बढ़ी होम डिलीवरी
कोरोना वायरस को देखते हुए सोमवार शाम से किराना का लॉकडाउन शुरू हो गया है। इससे सभी किराना दुकानें 7 मई की सुबह 6 बजे तक बंद रहेगी। ऐसे में सोमवार को होम डिलीवरी के ऑर्डर बढ़ गए। एक ही दिन में 4 हजार से ज्यादा घरों में होम डिलीवरी किराना दुकान संचालकों ने दी है जबकि तीन दिन पहले की बात करें तो डिलीवरी का आंकड़ा 700 के आसपास ही था, लेकिन दुकानें बंद होने से पहले होम डिलीवरी का आंकड़ा बढ़ गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva zho_Hant eng_Latn